
Βουλευτές του νομού
ΜΜΕ
Θέμα: Να καλυφθούν τώρα όλα τα πραγματικά κενά σε εκπαιδευτικούς όλων  των ειδικοτήτων στα δημοτικά σχολεία και νηπιαγωγεία της Λήμνου.

  Για ακόμα μια χρονιά τα σχολεία παραμένουν υποστελεχωμένα, με καθυστερημένες προσλήψεις και τοποθετήσεις εκπαιδευτικών, στερώντας έτσι από τους μαθητές μας πολύτιμες διδακτικές ώρες. Τα κενά μάλιστα, μετά και την ολοκλήρωση της Β’ φάσης πρόσληψης αναπληρωτών στις 29/09, παραμένουν σε δυσθεώρητα ύψη, με πάνω από 15.000 να μένουν ακάλυπτα, περιμένοντας τη Γ΄ φάση, τον … Νοέμβριο! 
  Στη Λήμνο παραμένουν κενές, διδακτικές ώρες εκπαιδευτικών ειδικοτήτων Εικαστικών, Μουσικής, Θεατρικής Αγωγής, μέρος των οποίων καλύπτεται τώρα από δασκάλες/ους ΠΕ70, τακτική απαράδεκτη παιδαγωγικά, αλλά επιβεβλημένη σύμφωνα με την κυβέρνηση και την ηγεσία του Υπουργείου Παιδείας, στα πλαίσια των περικοπών κονδυλίων για την παιδεία, προκειμένου να πάνε σε δαπάνες για πολεμικούς εξοπλισμούς για τα συμφέροντα των επιχειρηματικών ομίλων και όχι για την άμυνα της χώρας. Αναθέτουν ώρες Φυσικής Αγωγής σε δασκάλους, ενώ υπάρχει εκπαιδευτικός Φυσικής Αγωγής αναπληρωτής μειωμένου ωραρίου που ζητά να αναβαθμιστεί σε πλήρους ωραρίου για να καλύψει τις κενές ώρες της Φυσικής Αγωγής.
  Δεν τους ενδιαφέρει αν οι γονείς επιβαρύνονται επιπλέον έξοδα σε δραστηριότητες των παιδιών τους σε ιδιώτες για την καλλιέργεια της αισθητικής αγωγής και της φυσικής άσκησης και του αθλητισμού.  Δεν τους ενδιαφέρει αν επιβαρύνονται έξοδα για φροντιστήρια από το δημοτικό, αφού υποβαθμίζουν την ενισχυτική διδασκαλία. Αναθέτουν σε δασκάλες/ους τα μαθήματα της Αισθητικής Αγωγής ενώ θα μπορούσαν να τους ανατεθούν ώρες ενισχυτικής διδασκαλίας, δωρεάν φροντιστήριο δηλαδή μέσα στο δημόσιο σχολείο.
  Παραμένουν τα δημοτικά σχολεία της Λήμνου χωρίς εκπαιδευτικό ειδικότητας Γαλλικών.
  Επιπλέον υποβαθμίζουν και τον θεσμό της Παράλληλης Στήριξης αφού αναθέτουν σε ένα/μια εκπαιδευτικό Παράλληλης Στήριξης 2 και 3 μαθητές με διάγνωση, στερώντας τους το δικαίωμα να έχουν αποκλειστικά ο καθένας, η καθεμία τον δικό τους εκπαιδευτικό που θα τους στηρίζει σε όλη τη διάρκεια των μαθημάτων.
  Παραμένει το 3ο Δημοτικό Σχολείο χωρίς δεύτερο εκπαιδευτικό Τμήματος Ένταξης, παρά τον μεγάλο αριθμό μαθητών που φοιτούν στο τμήμα.
  Παραμένει χωρίς Τμήμα Ένταξης το Δημοτικό Σχολείο Αγίου Δημητρίου ενώ έχει τον απαιτούμενο αριθμό μαθητών με διάγνωση, για να λειτουργήσει το τμήμα.
  Στο Ειδικό Σχολείο, παρά την κάλυψη κενών εκπαιδευτικών, ειδικού εκπαιδευτικού και ειδικού βοηθητικού προσωπικού κάτω και από την πίεση των κινητοποιήσεων και διαμαρτυριών των γονέων και των εκπαιδευτικών, παραμένει κενή η θέση του εργοθεραπευτή, ειδικότητας βασικής για ένα ειδικό σχολείο, καθώς και ενός ακόμη δασκάλου/ας ειδικής αγωγής.
  Η Σχολική Νοσηλεύτρια που διορίστηκε στο Γυμνάσιο Μούδρου, καλύπτει και το Δημοτικό Σχολείο Μούδρου με την αιτιολογία ότι συστεγάζονται τα σχολεία. Δεν λένε όμως πώς με την απόφαση αυτή καλείται η σχολική νοσηλεύτρια να υποστηρίζει τους μαθητές του Γυμνασίου και του Δημοτικού για τους οποίους έχει εκδοθεί απόφαση έγκρισης υποστήριξης, ταυτόχρονα! Αυτό στην πράξη και σύμφωνα με τα καθήκοντα του σχολικού νοσηλευτή όπως προβλέπονται από τη σχετική νομοθεσία, (ΦΕΚ 2038/Β/05.06.2018, παρ.1), η οποία επισημαίνει ότι, «ο σχολικός νοσηλευτής υποστηρίζει τους μαθητές, για τους οποίους έχει εκδοθεί απόφαση έγκρισης υποστήριξης, καθ’ όλη τη διάρκεια της εκπαιδευτικής διαδικασίας, τόσο κατά τη διάρκεια των μαθημάτων όσο και κατά τη διάρκεια των διαλειμμάτων, καθώς επίσης και σε όλες τις δραστηριότητες της σχολικής ζωής, όπως περιπάτους, διδακτικές επισκέψεις, εκδρομές και σε κάθε είδους εκδήλωση που οργανώνει το σχολείο.» είναι ανθρωπίνως αδύνατον καθώς αφορά στην συγκεκριμένη περίπτωση σε 2 σχολεία διαφορετικής βαθμίδας με ξεχωριστές ανάγκες και ωράρια. Το μόνο που τους ενδιαφέρει είναι η εξοικονόμηση ειδικού εκπαιδευτικού προσωπικού ακόμη κι αν δεν διασφαλίζεται η πλήρης και αποτελεσματική παροχή υπηρεσιών.
  Καταγγέλλουμε για ακόμα μια φορά την πολιτική υποβάθμισης και κατηγοριοποίησης των σχολείων από την κυβέρνηση, την ηγεσία του Υπουργείου Παιδείας και τις Διευθύνσεις εκπαίδευσης, και απαιτούμε:
· Να καλυφθούν άμεσα οι κενές ώρες των μαθημάτων ειδικοτήτων Γαλλικών, Εικαστικών, Μουσικής, Θεατρικής Αγωγής, στα δημοτικά σχολεία της Λήμνου, από εκπαιδευτικούς των αντίστοιχων ειδικοτήτων.
· Να καλυφθούν οι κενές ώρες Φυσικής Αγωγής από τον εκπαιδευτικό Φυσικής Αγωγής που εργάζεται αυτή τη στιγμή στα σχολεία της Λήμνου με αναβάθμισή του από μειωμένου σε πλήρους ωραρίου.
· Να καλυφθούν όλα τα παιδιά με διάγνωση για Παράλληλη Στήριξη με ένα/μία εκπαιδευτικό σε όλη τη διάρκεια της ημέρας στο σχολείο. 8 επιπλέον εκπαιδευτικοί Παράλληλης Στήριξης στα Δημοτικά Σχολεία και Νηπιαγωγεία της Λήμνου.
· Διορισμό δεύτερου εκπαιδευτικού ειδικής αγωγής στο Τμήμα Ένταξης του 3ου Δημοτικού Σχολείο Μύρινας.
· Να λειτουργήσει Τμήμα Ένταξης στο Δημοτικό Σχολείο Αγίου Δημητρίου.
· Διορισμό εργοθεραπευτή και επιπλέον δασκάλου ειδικής αγωγής στο Ειδικό Σχολείο Καλλιθέας Λήμνου.
· Διορισμό σχολικού νοσηλευτή για το Δημοτικό Σχολείο Μούδρου.
· Η συμπλήρωση ωραρίου των εκπαιδευτικών ΠΕ70 να γίνεται με ανάθεση ωρών ενισχυτικής διδασκαλίας ή και γραμματειακής υποστήριξης, λαμβάνοντας υπόψη και την αυξημένη γραφειοκρατία στα σχολεία.
· Κάθε εκπαιδευτικός να διδάσκει το διδακτικό του αντικείμενο. Κατάργηση της δεύτερης ανάθεσης μαθημάτων στην Πρωτοβάθμια εκπαίδευση.
· Επαναφορά του μαθήματος της Θεατρικής Αγωγής στις Ε΄και ΣΤ΄τάξεις, καθώς και του 2ωρου της Μουσικής στις Α΄και Β΄τάξεις του δημοτικού σχολείου.
· Σύσταση οργανικών θέσεων για όλες τις ειδικότητες στην Πρωτοβάθμια Εκπαίδευση.
· Να σταματήσει το απαράδεκτο καθεστώς μετακινήσεων εκπαιδευτικών σε πολλά σχολεία.
· Να χωριστούν για παιδαγωγικούς λόγους τα πολυπληθή τμήματα 25 και 24 μαθητών στα Δημοτικά Σχολεία 1ο και 2ο Μύρινας και Μούδρου.
· Τμήματα μέχρι 15 νήπια, προνήπια και μαθητές στα νηπιαγωγεία και δημοτικά σχολεία.


[image: Εικόνα 1]


image1.png




image2.png
Madvtvog Kovotavriy ov%

Ve s
p N/ eres \
9@&% c/mt‘)a IAPYIEQY
‘(&;ﬂ 1938
1L




